गर्भ धारण से छठे या आठवें मास में सीमन्तोन्नयन संस्कार करना चाहिये। महर्षि शंख का कहना है कि यदि किसी कारण छठे अथवा आठवें मास में सीमन्तोन्नयन न हो सके तो संतानोत्पत्ति के पूर्व किसी भी दिन इसको कर लेना चाहिये। एक दूसरे आचार्य का मत है कि यदि सीमन्तोन्नयन हुए बिना ही संतान उत्पन्न हो जाये तो उस पुत्र को उसकी माता अपनी गोद में लेकर प्रथम सीमन्तोन्नयन करके उसका ‘जातकर्म-संस्कार’ करे।